Diari Oficial de la Generalitat Valenciana


Sumari del DOGV 4507, del 26-05-2003 (2003/5760)

ORDE de 29 d'abril de 2003, de la Conselleria de Cultura i Educació, per la qual s'autoritza la implantació del segon cicle d'Educació Infantil al centre docent privat Pekes, de València.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5760


Data del document
:   29-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * ensenyament privat

ORDE de 29 d'abril de 2003, de la Conselleria de Cultura i Educació, per la qual s'autoritza la implantació del segon cicle d'Educació Infantil al centre docent privat Pekes, de València. [2003/5760]
  
L'expedient ha sigut iniciat a instància del representant de la titularitat del centre docent privat Pekes, número de codi 05246999, situat al c/ Jesús, 100, baix, de València, en sol·licitud de l'autorització per a implantar el segon cicle de l'Educació Infantil.
  
La direcció territorial de Cultura i Educació de València ha elevat proposta favorable a la sol·licitud, una vegada vist l'informe favorable de la Unitat d'Inspecció Educativa.
  
Atés que el centre té quatre unitats autoritzades d'Educació Preescolar (2 de Jardí d'Infància i 2 de Pàrvuls), que li permeten impartir el segon cicle complet d'Educació Infantil en els termes establits en la disposició transitòria tercera, punt 1, apartat a) del Reial Decret 1.004/1991, de 14 de juny, i en el punt 4 de la mateixa disposició transitòria sobre el nombre de llocs escolars i relació professor/alumne, atenent al màxim de 25 llocs escolars o al que corresponga segons les instal·lacions presentades.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; l'Orde de 17 de juny de 1992 (DOGV de 16.07.92) de la Conselleria de Cultura, Educació i Ciència, que regula la implantació gradual del Segon Cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la implantació del segon cicle de l'Educació Infantil al centre que més avall s'indica, en el termes que s'hi especifiquen, de conformitat amb allò establit en la disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació (BOE de 24.12.02).
  
Centre: Pekes
  
Titular: Jardín de Infancia Pekes, SL.
  
Domicili: c/ Jesús, 100, baix
  
Localitat: València
  
Província: València
  
Codi: 03268071
  
Ensenyaments que s'hi implanten i capacitat màxima:
  
- Educació Infantil, segon cicle, amb 4 unitats i 100 llocs escolars.
  
El centre queda configurat en la seua totalitat amb la següent composició:
  
- 4 unitats d'Educació Infantil, segon cicle, amb 100 llocs escolars
  
Segon
  
Modificar la denominació genèrica de l'actual centre, la qual passarà a ser la de ?Centre d'Educació Infantil?.
  
DISPOSICIONES ADICIONALES
  
Primera
  
Donat que el centre disposa de professorat per a tres unitats, haurà d'aportar la titulació del professor de la quarta unitat, davant la Direcció Territorial de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 d'abril de 2003
  
El conseller de Cultura i Educació
  
MANUEL TARANCÓN FANDÓS